CELEX: 62017CA0582
Language: et
Date: 2019-04-02 00:00:00
Title: liidetud kohtuasjad C-582/17 ja C-583/17: Euroopa Kohtu (suurkoda) 2. aprilli 2019. aasta otsus (Raad van State eelotsusetaotlus — Madalmaad) — Staatssecretaris van Veiligheid en Justitie versus H. (C-582/17), R. (C-583/17) (Eelotsusetaotlus — Rahvusvahelise kaitse taotluse läbivaatamise eest vastutava liikmesriigi määramine — Määrus (EL) nr 604/2013 — Artikli 18 lõike 1 punktid b — d — Artikli 23 lõige 1 — Artikli 24 lõige 1 — Tagasivõtmismenetlus — Vastutuse kriteeriumid — Teises liikmesriigis esitatud uus taotlus — Artikli 20 lõige 5 — Pooleliolev määramismenetlus — Taotluse tagasivõtmine — Artikkel 27 — Õiguskaitsevahendid)

17.6.2019   
            
            
               ET
            
            
               Euroopa Liidu Teataja
            
            
               C 206/5
            
         
      Euroopa Kohtu (suurkoda) 2. aprilli 2019. aasta otsus (Raad van State eelotsusetaotlus — Madalmaad) — Staatssecretaris van Veiligheid en Justitie versus H. (C-582/17), R. (C-583/17)
      (liidetud kohtuasjad C-582/17 ja C-583/17) (1)
      
      (Eelotsusetaotlus - Rahvusvahelise kaitse taotluse läbivaatamise eest vastutava liikmesriigi määramine - Määrus (EL) nr 604/2013 - Artikli 18 lõike 1 punktid b - d - Artikli 23 lõige 1 - Artikli 24 lõige 1 - Tagasivõtmismenetlus - Vastutuse kriteeriumid - Teises liikmesriigis esitatud uus taotlus - Artikli 20 lõige 5 - Pooleliolev määramismenetlus - Taotluse tagasivõtmine - Artikkel 27 - Õiguskaitsevahendid)
      (2019/C 206/06)
      Kohtumenetluse keel: hollandi
      
         Eelotsusetaotluse esitanud kohus
      
      Raad van State
      
         Põhikohtuasja pooled
      
      
         Hageja: Staatssecretaris van Veiligheid en Justitie
      
         Kostjad: H. (C-582/17), R. (C-583/17)
      
         Resolutsioon
      
      Euroopa Parlamendi ja nõukogu 26. juuni 2013. aasta määrust (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest, tuleb tõlgendada nii, et kolmanda riigi kodanik, kes on esitanud rahvusvahelise kaitse taotluse esimeses liikmesriigis ning on seejärel sellest liikmesriigist lahkunud ja esitanud uue rahvusvahelise kaitse taotluse teises liikmesriigis,
      
                  —
               
               
                  ei või üldjuhul kaebuses, mille ta on määruse artikli 27 lõike 1 alusel esitanud tema kohta tehtud üleandmisotsuse vaidlustamiseks teises liikmesriigis, tugineda määruse artiklis 9 sätestatud vastutuskriteeriumile;
               
            
                  —
               
               
                  võib niisuguses kaebuses sellele vastutuskriteeriumile erandlikult tugineda määruse artikli 20 lõikes 5 osutatud olukorras, kui see kolmanda riigi kodanik on edastanud palve esitajaks oleva liikmesriigi pädevale asutusele teavet, millest ilmselgelt nähtub, et seda liikmesriiki tuleb pidada vastutuskriteeriumide kohaselt taotluse läbivaatamise eest vastutavaks.
               
            
         (1)  ELT C 424, 11.12.2017.